[{"text_idx": "#000003", "text": "hyrwyddo a dathlu cerddoriaeth Cymru"}, {"text_idx": "#000004", "text": "promoting and celebrating the music of Wales"}, {"text_idx": "#000008", "text": "Ein gwaith / Our work"}, {"text_idx": "#000014", "text": "Cyfansoddwraig, awdur a beirniad yw Steph Power, Cadeirydd Ty\u0302 Cerdd, sy\u2019n byw yng nghanolbarth Cymru. Ar o\u0302l graddio o Brifysgol Caer Efrog ym 1987, bu\u2019n gweithio\u2019n llawrydd fel perfformwraig am sawl blwyddyn, gan arbenigo mewn cerddoriaeth gyfoes a\u2019r 20fed ganrif (gitarau / offerynnau taro / llefaru). Yn un o aelodau sefydlu Icebreaker a Jane Manning\u2019s Minstrels, bu hefyd yn perfformio gyda Gemini a Lontano, Innererklang, Theatr Gerdd Gogledd Lloegr a mwy."}, {"text_idx": "#000016", "text": "Mae Steph hefyd yn ysgrifennu\u2019n eang am gerddoriaeth gan gynnwys nodiadau ar gyfer cloriau recordiau NMC, yr arbenigwyr mewn cerddoriaeth newydd. Mae ei herthyglau, adolygiadau a barddoniaeth wedi\u2019u cyhoeddi mewn amryw o gyfnodolion o Opera Magazine a TEMPO i Poetry Wales a Wales Arts Review y mae hi\u2019n olygydd cyfrannol iddo. Mae\u2019n feirniad i\u2019r Independent a The Stage, BBC Music Magazine ac Opera Now. Ym mis Hydref 2017 gwelwyd cyhoeddi The Music of Simon Holt (Boydell a Brewer), astudiaeth bwysig y cyfrannodd ddwy bennod iddi."}, {"text_idx": "#000018", "text": "Gareth is a composer and collaborative artist based in Cardiff. As someone who identifies as disabled, his musical voice is deeply rooted in his personal, lived experiences of the mechanical interacting with the organic, and his artistic point-of-view, as the embodiment of these experiences, is both highly personal and unique."}, {"text_idx": "#000021", "text": "Yn gyfreithiwr cyflogaeth wrth ei gwaith bob dydd, mae Rachel yn dod ag arbenigedd cyfreithiol ac Adnoddau Dynol i\u2019r Bwrdd."}, {"text_idx": "#000025", "text": "Mae Claire yn arbenigwr ar amrywiaeth, cydraddoldeb a chynhwysiant, ac yn frwd i wneud pethau\u2019n well. Ar hyn o bryd mae Claire yn gweithio fel arolygydd gofal iechyd, ac mae ganddi 20 mlynedd o brofiad yn y sector gwirfoddol yn arbenigo mewn iechyd meddwl a chydraddoldeb rhyw. Mae hi wedi darparu gwasanaeth ymgynghori ar amrywiaeth a chynhwysiant i sefydliadau rhyngwladol ac wedi gweithio gyda llawer o fusnesau yn y Deyrnas Unedig i hyrwyddo mentrau lles ac iechyd meddwl ar gyfer eu staff."}, {"text_idx": "#000027", "text": "Mae Claire yn gadeirydd llywodraethwyr profiadol mewn ysgol leol a hefyd yn aelod o fwrdd elusen cydraddoldeb rhywiol yng Nghymru."}, {"text_idx": "#000031", "text": "Wedi\u2019i eni ym Mangor a chyda gradd mewn cerddoriaeth o Brifysgol Caerdydd, mae John yn gweithio i\u2019r PRS i Gerddoriaeth (PRSfM) ers 25 o flynyddoedd ac mae ganddo brofiad helaeth o\u2019r diwydiant cerddoriaeth yng Nghymru a Llundain. Ar hyn o bryd, ac yntau\u2019n Uwch-reolwr Cysylltiadau ag Aelodau i Gymru, mae\u2019n gwasanaethu holl gyfansoddwyr, cyhoeddwyr ac awduron PRS ac MCPS Cymru. Cyn ymgymryd a\u0302\u2019i ro\u0302l aelodaeth, bu John yn gweithio ar draws sawl maes gwahanol gan amrywio o repertoire a hawlfraint i bob agwedd ar drwyddedu."}, {"text_idx": "#000032", "text": "Cychwynnodd y trwyddedu cyntaf ar y cyd ar gyfer repertoire MCPS a PPL a bu\u2019n allweddol wrth ddyfeisio trwyddedu cynhwysfawr ar gyfer repertoire a ddefnyddir gan gwmni\u0308au cynhyrchu annibynnol i S4C hyd heddiw. Sefydlodd John grw\u0302p hawlfraint cyhoeddwyr cerddoriaeth Cymru a fu\u2019n trafod materion yn ymwneud a\u0302 thrwyddedu repertoire cyfrwng Cymraeg yn bennaf ar S4C. Hefyd dyfeisiodd y ffeil offerynnau (dros 1000 o offerynnau wedi\u2019u rhestru) sy\u2019n dal i gael ei defnyddio\u2019n rhannol gan yr MCPS."}, {"text_idx": "#000042", "text": "Cyn ymuno a\u0302\u2019r PRS i Gerddoriaeth, treuliodd Harriet y rhan gyntaf o\u2019i gyrfa yn gweithio ym maes cyhoeddi cerddoriaeth yn y Music Sales Group a Manner McDade, gyda phrofiad mewn hawlfraint, breindaliadau, trwyddedu a gweithrediadau rhyngwladol."}, {"text_idx": "#000043", "text": "Yn gyfansoddwraig a chanddi radd mewn cerddoriaeth o Brifysgol Durham, derbyniodd Harriet LLM mewn Cyfraith Eiddo Deallusol o Brifysgol Caeredin yn 2009, gan arbenigo mewn hawlfraint a\u2019r diwydiant cerddoriaeth. Yn 2019, cwblhaodd MBA o Brifysgol Durham gan ymddiddori\u2019n arbennig mewn strategaeth, diwylliant sefydliadol, amrywiaeth a chynhwysiant."}, {"text_idx": "#000048", "text": "Telerau ac Amodau / T&Cs"}]